उञ्चळ्ळिजलपातः

उञ्चळ्ळि जलपातः - उत्तरकन्नडमण्डलस्य सिद्दापुरतः वायव्यदिशि प्रायः १९ कि.मी दूरे उञ्चळ्ळिग्रामस्य समीपे स्थितः सुन्दरः जलपातः ।  कृष्णशिलासु क्षीरफेनवत् अधः प्रवहतः जलस्य सौन्दर्यं स्फूर्तिदायकं भवति । जलपातं परितः स्थितं कन्धरं, पूगोद्यानानि, समृद्ध वनानि,उभयतः  कृष्णशिलायाः अखण्डभित्तिः च अस्य जलपातस्य विशेषम् आकर्षणम् अस्ति।अधः केवलं शूरा एव अवतरितुं शक्नुवन्ति । प्रायः १३ कि.मी दूरे स्थितस्य बिलगिग्रामपर्यन्तं जलपातस्य शब्दः श्रूयते।   अस्मात् जलपातात् १ कि.मी. दूरे बुरुडे जलपातः अस्ति । सा एव नदी प्रायः ३०० पादपर्यन्तं पतति ततः उपनदीद्वये विभज्य १५० पादपर्यन्तं कूर्दित्वा किञ्चित् दूरं प्रवहति ,अन्यः जलपातः भवति।सिद्धापुरतः उञ्चळ्ळिजलपातपर्यन्तं मार्गः अस्ति । तत्र बस् यानस्य सुविधा अपि अस्ति ।